Document ID: 31992L0010

KOMISSION DIREKTIIVI,
annettu 19 päivänä helmikuuta 1992,
kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun neuvoston direktiivin 77/93/ETY tiettyjen liitteiden muuttamisesta (92/10/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna komission direktiivillä 91/661/ETY(2), ja erityisesti sen 13 artiklan toisen kohdan neljännen luetelmakohdan,
sekä katsoo, että
nykyisen tieteellisen ja teknisen tietämyksen mukaan lajeja Pseudomonas glycinea, Diaporthe phaseolorum var. cauliflora ja var. sojae, Phialophora gregata ja Phytophthora megasperma f. sp. glycinea, jotka ovat lajin Glycine max L. Merrill haitallisia organismeja, ei pitäisi enää pitää haitallisina organismeina, joiden kulkeutuminen voidaan kieltää tiettyihin jäsenvaltioihin; ei ole enää aiheellista pitää voimassa direktiivin 77/93/ETY näitä haitallisia organismeja koskevia säännöksiä ottaen huomioon nykyisen tilanteen mainittujen organismien leviämisessä,
sen vuoksi direktiivin 77/93/ETY liitteitä tulisi muuttaa ottaen huomioon tieteellisen ja teknisen tietämyksen kehitys,
tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiiviä 77/93/ETY seuraavasti:
1) poistetaan liitteessä II olevan B osan b kohdan 2 alakohdasta (Pseudomonas glycinea),
2) poistetaan liitteessä II olevan B osan c kohdan 3 alakohdasta (Diaporthe phaseolorum var. cauliflora ja var. sojae), 4 a alakohdasta (Phialophora gregata) ja 6 a alakohdasta (Phytophthora megasperma f. sp. glycinea),
3) poistetaan liitteessä IV olevan B osan 17 kohta [Istutettavaksi tarkoitetut soijan siemenet (Glycine max L. Merril)].
2 artikla
Jäsenvaltioiden on saatettava tämän direktiivin noudattamisen edellyttämät lait asetukset ja hallinnolliset määräykset voimaan viimeistään 30 päivänä kesäkuuta 1992. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään.
3 artikla
Tämä direktiivi on osoitettu kaikille jäsenvaltioille.
Tehty Brysselissä 19 päivänä helmikuuta 1992.

Labels: 20
16
6